ΓΡΑΠΤΗ ΕΡΩΤΗΣΗ E-1474/00

υποβολή: Alejandro Agag Longo (PPE-DE) προς την Επιτροπή

(11 Μαΐου 2000)

Θέμα: Ανανεώσιμες πηγές ενέργειας

Οι ανανεώσιμες πηγές ενέργειας συνιστούν έναν πρωταρχικό στόχο της Ευρωπαϊκής Ένωσης που ανταποκρίνεται στις δεσμεύσεις που έχουν αναληφθεί στο Πρωτόκολλο του Κυότο του τέλους του 1997 για την αντιμετώπιση των κλιματολογικών αλλαγών και έχουν ήδη συμπεριληφθεί στο Λευκό Βιβλίο για τις ανανεώσιμες πηγές ενέργειας της Επιτροπής του 1997,ποστηρίζονται δε ευρύτατα από το Συμβούλιο και το Ευρωπαϊκό Κοινοβούλιο ως μια από τις κύριες προτεραιότητες των κοινοτικών πολιτικών για την ενέργεια και το περιβάλλον.

Γνωρίζουμε ότι η Επιτροπή στο πλαίσιο της εσωτερικής αγοράς ηλεκτρισμού, βρίσκεται στο στάδιο ολοκληρώσεως προτάσεως οδηγίας για την προώθηση των ανανεώσιμων πηγών ενέργειας που θα είναι διαθέσιμη εντός των προσεχών εβδομάδων.

Δεν φρονεί η Επιτροπή ότι το σημερινό σχέδιο οδηγίας σχετικά με κρατικές ενισχύσειςπέρ του περιβάλλοντος ενδέχεται να θέσει σε κίνδυνο, να περιθωριοποιήσει ακόμα δε και να καταστήσει άνευ περιεχομένου τις προσπάθειες που καταβάλλουν όλοι οι συνεργαζόμενοι φορείς για την δημιουργία συνεπούς κοινοτικής αγοράς με στόχο την προώθηση των ανανεώσιμων πηγών ενέργειας στο πλαίσιο της εσωτερικής αγοράς ηλεκτρισμού; Δεν φρονεί η Επιτροπή ότι πρέπει να ληφθείπόψη πως η παραγωγή ηλεκτρισμού από ανανεώσιμες πηγές ενέργειας είναι, σήμερα, αισθητώς ακριβότερη από την συμβατική μέθοδο παραγωγής, λόγω δε αυτού απαιτεί ενεργό προώθηση και ενίσχυση για να καταστεί ανταγωνιστική,

Απάντηση της κας de Palacio εξ ονόματος της Επιτροπής

(26 Ιουνίου 2000)

Η Επιτροπήιοθέτησε, στις 10 Μαΐου 2000, πρόταση οδηγίας για την προαγωγή της ηλεκτρικής ενέργειας από ανανεώσιμες πηγές στην εσωτερική αγορά ηλεκτρικής ενέργειας(1). Στρατηγικός στόχος της πρότασης είναι η μεσοπρόθεσμη αύξηση της ηλεκτρικής ενέργειας που παράγεται από ανανεώσιμες πηγές ενέργειας και να διευκολυνθεί η πρόσβασή της στην εσωτερική αγορά ηλεκτρισμού.

Η πρόταση αυτή αναγνωρίζει (στην αιτιολογική σκέψη αριθ.18) ότι θα είναι αναγκαία η χορήγηση κρατικών ενισχύσεωνπέρ της ηλεκτρικής ενέργειας που παράγεται από ανανεώσιμες πηγές, προκειμένου να επιτευχθεί ο κοινοτικός στόχος της επέκτασής της, ιδίως ενόσω οι τιμές του ηλεκτρικού ρεύματος στην εσωτερική αγορά δεν εκφράζουν το σύνολο του περιβαλλοντικού κόστους και των περιβαλλοντικών πλεονεκτημάτων των χρησιμοποιούμενων ενεργειακών πηγών.

Τα εθνικά καθεστώτα ενίσχυσης της ηλεκτρικής ενέργειας που παράγεται από ανανεώσιμες πηγέςπόκεινται, όπως είναι φυσικό, στις διατάξεις της συνθήκης ΕΚ και ιδίως σε αυτές των άρθρων 87 και 88 περί κρατικών ενισχύσεων. Ως εκ τούτου, η επανεξέταση του κοινοτικού πλαισίου των κρατικών ενισχύσεων για την προστασία του περιβάλλοντος δεν είναι ασύμβατη αλλά συμπληρωματική με την έγκριση της πρότασης οδηγίας, δεδομένου ότι είναι αναγκαίο, για τα κράτη μέλη και για τις επιχειρήσεις, να γνωρίζουν τα κριτήρια που θα εφαρμόσει η Επιτροπή για να αποφασίσει το κατά πόσον οι ενισχύσεις που εξετάζονται από τα κράτη μέλη είναι συμβατές, ή όχι, με την κοινή αγορά. Βεβαίως, τα κριτήρια αυτά πρέπει να είναι συνεπή με το περιεχόμενο και τον στόχο της πρότασης οδηγίας της 10ης Μαΐου 2000. Κατά συνέπεια, η εφαρμογή τους δεν πρέπει να ευνουχίζει την προαναφερθείσα πρόταση.

(1) COM(2000)279 τελικό.